NaiveNeuron/SloPal huggingface dataset:
Gajdoš, Peter, minister obrany SR (2019-02-01):
Pekné, dobré ráno všetkým prajem. Vážená pani predsedajúca, vážení páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov, cieľom ktorého je ustanoviť nové úlohy Vojenskej polície, ochranu lietadiel vo vojenských službách, riadenie premávky vozidiel zahraničných ozbrojených síl na území našej republiky a plnenie úloh, ktoré vyplývajú jednoznačne z medzinárodných zmlúv, ktorými je Slovenská republika taktiež viazaná. V nadväznosti na tieto nové úlohy a poznatky z aplikačnej praxe z rôznych cvičení, presunov, ktoré boli vykonané v ostatnom období, sa rozširujú oprávnenia vojenského policajta pri zaisťovaní ochrany vojenskej a leteckej dopravy a chráneného vojenského objektu. V tejto súvislosti a so zabezpečením obrany a bezpečnosti štátu sa ustanovuje zákaz vstupovať do chránených vojenských objektov, vykonávacie niektoré činnosti v takýchto objektoch a definujú sa taktiež priestupky a sankcie za porušenie zákazu. Upravuje sa ochrana označenia Vojenskej polície, rovnošaty, služobného preukazu a služobného odznaku vojenského policajta a definujú sa taktiež priestupky a sankcie v prípade neoprávneného použitia označenia vojenská polícia, rovnošaty, služobného preukazu alebo služobného odznaku vojenského policajta. Dopĺňa sa chýbajúca právna úprava stravovania osoby, ktorej bola obmedzená osobná sloboda. Tento vládny návrh zákona bol schválený vo Výbore Národnej rady Slovenskej republiky pre ľudské práva a národnostné menšiny, v ústavnoprávnom výbore a Výbore Národnej rady Slovenskej republiky pre obranu a bezpečnosť. Vážená pani predsedajúca, vážená pani poslankyňa, páni poslanci, dovoľujem si požiadať o schválenie predloženého návrhu zákona. Ďakujem.
Bugár, Béla, podpredseda NR SR (2017-10-18):
Ďakujem pekne. Tým pádom sa otvára rozprava. Pýtam sa, kto sa hlási do rozpravy. Traja. Končím možnosť sa prihlásiť do rozpravy. Páni poslanci, nehrajte sa, lebo ak niekto vypadne, môže povedať, že zle som stlačil alebo stlačila. Len ja nebudem uznávať, keď niekto chce byť posledný, posledná alebo, čo ja viem, v strede. Takže traja poslanci. Pán poslanec Gábor Gál. Nech sa páči.
Glenda, Tibor, poslanec NR SR (2014-06-26):
Ďakujem, ďakujem pekne. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o územnom plánovaní a stavebnom zákone, tlač 1060. K predloženému návrhu zákona predkladám túto informáciu: Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014 od prerokovania návrhu zákona v Národnej rade v prvom čítaní. Pán predseda, skončil som, otvorte všeobecnú rozpravu.
Richter, Ján, poslanec NR SR (2024-04-18):
Ďakujem pekne za slovo, vážený pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 264. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle opatrení (správne oprávnení, pozn. red.), ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Uvedený návrh zákona prerokujú ústavnoprávny výbor a Výbor Národnej rady pre financie a rozpočet a pre... výbor pre sociálne... (Prerušenie vystúpenia predsedajúcim.)
P. Hrušovský, podpredseda NR SR: (2002-05-29):
(Hlasovanie.) 106 prítomných, 88 za, 13 sa zdržalo, 5 nehlasovalo. Konštatujem, že návrh zákona sme schválili. Páni poslanci, budeme teraz... Pán minister obrany. J. Stank, minister obrany SR: Dovoľte mi, vážené panie poslankyne, páni poslanci, poďakovať vám v mene všetkých príslušníkov ozbrojených síl Slovenskej republiky. Pokiaľ ide o ministerstvo obrany, chcel by som povedať, že týmto hlasovaním ste vytvorili podmienky pre to, aby sme na Slovensku skutočne vybudovali prestížne a rešpektované ozbrojené sily. Ďakujem pekne. (Potlesk.)
Grendel, Gábor, podpredseda NR SR (2022-09-27):
Pán poslanec Eduard Kočiš.
Danko, Andrej, podpredseda NR SR (2024-06-20):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 15. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o Slovenskej televízii a rozhlase, tlač 278. Prosím ministerku kultúry Martinu Šimkovičovú, aby zaujala miesto určené pre navrhovateľov, a spoločného spravodajcu z výboru pre kultúru a médiá poslanca Michelka, v zastúpení pán... Vy ste vystupujúci, pán poslanec, áno? Á, pani Laššáková ako spravodajkyňa, aby zaujala miesto určené pre spravodajcov. Dávam slovo poslancovi Malatincovi, pripraví sa poslanec Mažgút. (Pokračovanie rokovania v druhom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 43 za, 75 proti, 13 sa zdržalo, 2 nehlasovali. Návrh sme neschválili.
Laššáková, Jana, podpredsedníčka NR SR (2012-11-29):
Pán poslanec Fecko, nech sa páči.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 145 poslancov, za 70, proti 6, zdržalo sa 69 poslancov. Konštatujem, že návrh nebol schválený. Teraz prosím pani poslankyňu Grausovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti (tlač 1089). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1089.)
Šimečka, Michal, podpredseda NR SR (2024-04-17):
Ďakujem. Pán poslanec Hargaš.
Obrimčáková, Bibiána, poslankyňa NR SR (2010-12-10):
... A na záver len snáď toľko, ponúkajme pedagógom, žiakom a rodičom, pomáhajme im skvalitňovať výchovno-vzdelávací proces. Nekomplikujme im život novelami zákonov, ktoré nič neriešia a tento proces len sťažujú, resp. obmedzujú a neakceptujú ich právo na slobodnú voľbu. Ďakujem.
Pavlis, Pavol, poslanec NR SR (2011-04-05):
Ďakujem za slovo, pán predsedajúci. Vážený pán kolega Janiš, veľkú časť vášho vystúpenia ste venovali manažérom v štátnych podnikoch za našej vlády. Neboli ste to náhodou vy, ktorí ste počas nášho vládnutia vyhlasovali, že máte odborníkov na všetko, že viete všetko riadiť? Tak to teraz dokážte, že viete tieto podniky riadiť. Lebo naozaj, tak ako povedal pán Maďarič, predať vie skoro každý blbec. A hovorili ste aj o bratislavskom letisku. Je mi asi naozaj ľúto, že chodíte do Martina vlakom, ale tie stany sme zdedili po vás. A keď dnes prídete na letisko, tak je tam vybudovaná moderná hala. A je zarážajúce a na počudovanie, že vy pokračujete vo výstavbe ďalšej haly. Takže, keby to bolo také zlé rozhodnutie, asi v tom nepokračujete. Ďakujem.
Maďarič, Marek, poslanec NR SR (2011-02-02):
Ďakujem. Pán poslanec, prvá poznámka. Myslím si, že sen o druhom občianstve si nevysnívali občania Slovenskej republiky, aspoň ja neviem, že by tu existoval nejaký dopyt, ale to druhé občianstvo im vysníval a ponúkol konkrétny politik v Maďarskej republike. Takže nezamieňajme to. A netvárme sa teraz, že tuná nejaká masa ľudí snívala o druhom občianstve a nebodaj ešte že Viktor Orbán ich želaniu vyhovel. Ale to podstatnejšie sa mi zdá zareagovať na pre mňa naozaj prekvapujúce zdôvodnenie vašich postojov, pretože veľmi pozorne som vnímal zdôvodňovania, ktoré sa dajú zhrnúť tými vetami, že netvárme sa, že tu nie je veľkomaďarská politika, to ste vy hovorili, a takisto že ten zákon vládnej koalície pána Dzurindu, že to je teda ako keď niekto sa tvári, že zavrie oči a že bubák neexistuje. Tomu som rozumel a to boli naozaj logické zdôvodnenia, prečo ste aj vy prišli s vaším zatiaľ len slovne deklarovaným návrhom, ktorý sa zrejme podobá na túto našu novelu. Ale ak vy zrazu v tejto sále prichádzate, pre mňa prekvapujúco, so zdôvodnením, že teda vlastne vaša iniciatíva je motivovaná existenciou SNS a Jána Slotu, tak jednak devalvujete naozaj sám seba a tak trošku mi naznačujete, že postupne z týchto pozícií budete ustupovať. Dnes teda už to nerobíte kvôli veľkomaďarskej politike a tomu, že vládny návrh zákona, ktorý nebude uznávať účinky maďarského zákona, je ilúzia, už to robíte kvôli tomu, aby ste zlikvidovali SNS. A zajtra nám možno poviete, že to už radšej vôbec nebudete robiť, aby teda tá koalícia mohla ďalej pokračovať.
Bugár, Béla, podpredseda NR SR (2011-03-25):
Ďakujem. Znovu dávam slovo spravodajcovi z gestorského výboru pre financie a rozpočet pánovi poslancovi Matejovi, nech sa páči.
Šimečka, Michal, podpredseda NR SR (2024-04-23):
Ďakujem. Pani poslankyňa Luščíková, nech sa páči
L. Miklós, poslanec: (2008-12-02):
Hovorili ste niekoľkokrát o oficiálnom jazyku. Oficiálny jazyk nie je štátny jazyk. Oficiálny jazyk je doslova úradný jazyk. A na území Slovenskej republiky aj maďarčina je úradný jazyk, tak ako to určuje príslušný zákon. Čiže hovoríte o uznesení OSN, ktoré hovorí o official English. Tak official English nie je štátny jazyk, official English je úradný jazyk, ktorý platí na území daného štátu. A na Slovensku je úradným jazykom aj maďarčina v tých rámcoch, ktoré určuje zákon. Čiže to je prvá vec. Kľudne sa môže hovoriť o zemepisných názvoch v oficiálnom úradnom jazyku, ktorý je aj maďarčina. Okrem toho. Exonymá sa používajú. Tam je jednoznačne definícia čo to je exonymum. A nikto nehovorí o tom, aby neboli exonymá. A dokonca by som si dovolil povedať, že možnože maďarské názvy na Slovensku sú endonymá, pretože na mnohých starých mapách, na mnohých katastrálnych mapách sú ešte názvy, ktoré nemajú jednoducho slovenský názov. A na tie treba zabudnúť? No a ešte jednu vec by som vám chcel povedať. V Maďarskej republike tiež existuje zákon o geodézii a kartografii. A k tomu je nariadenie vlády, skoro je to presne tak ako u nás. Hovorí o štandardizovaných geografických názvoch. A v Maďarsku za štandardizovaný geografický názov sa považuje aj geografický názov v menšinovom jazyku, v menšinovom jazyku. A ešte k tej orientácii na mapách. No ja učím vo Zvolene vysokoškolákov slovenskej národnosti krajinnú ekológiu, mnohí sa nevedia orientovať ani na slovenských mapách.
Kollár, Boris, predseda NR SR (2022-03-15):
Ďakujem. Prerušujem rokovanie o tomto bode programu. Teraz nasleduje druhé čítanie o návrhu skupiny poslancov na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona má tlač 867, spoločná správa výborov má tlač 867a. Nakoľko tu pán, pán poslanec Peter Cmorej nie je, tento návrh prepadá. Budeme pokra... budeme pokračovať prvým čítaním o vládnom návrhu zákona, ktorým sa mení a dopĺňa zákon č. 249/2001 Z. z. o riadení bezpečnosti pozemných komunikácií a o zmene a doplnení niektorých zákonov v znení neskorš... v znení zákona č. 177/2018 Z. z. a ktorým sa menia a dopĺňajú niektoré zákony. Vládny návrh zákona je pod tlačou 881, návrh na jeho pridelenie na prerokovanie výborom je v rozhodnutí č. 921. Prosím ministra dopravy a výstavby Slovenskej republiky Andreja Doležala, aby vládny návrh zákona uviedol, nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 249/2011 Z. z. o riadení bezpečnosti pozemných komunikácií a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony , tlač 881.)
Paška, Pavol, predseda NR SR (2014-10-22):
Pán predseda výboru Raši.
Glváč, Martin, podpredseda NR SR (2017-05-10):
Ďakujem. Spravodajca nemá záujem prehovoriť, prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov . Vládny návrh zákona má parlamentnú tlač 443. Správa výboru má tlač 443a. Poprosím podpredsedníčku vlády a ministerku spravodlivosti Slovenskej republiky pani Luciu Žitňanskú, aby vládny návrh zákona odôvodnila. Nech sa páči.
Kočiš, Eduard, poslanec NR SR (2020-05-14):
Ďakujem pekne za slovo, pán predsedajúci. Tomáš, veľmi pekne chcem poďakovať v mene všetkých kresťanských a konzervatívnych platforiem v tomto pléne Národnej rady Slovenskej republiky, že sme našli konsenzus naprieč politickým spektrom z radov opozície a koalície a vyjadrili jednotný názor na ochranu života počatých a nenarodených detí, nakoľko ochrana ľudského života je tou najvyššou hodnotou. Čo sa týka tvojho prejavu, mal hlavu, mal pätu a pomenoval si všetky problémy, ktoré úrad verejnej ochrankyne práv zanedbal. Dovolím si povedať, že tento úrad by sa už mal nazvať len verejným, nie ochrancom a nie práv. Jednoducho pani verejná ochrankyňa práva zabudla, že má ochraňovať práva všetkých osôb, ktorým toto právo ústava neupiera, ale, naopak, ústava im toto právo dáva. A čo sa týka niektorých poznámok zo strany liberálneho spektra Národnej rady, nemusíte s nami súhlasiť, my v niektorých názorových otázkach nikdy nebudeme súhlasiť s vami, ale nedovolím si povedať, aby niekto, kto ochraňuje život, bol zlým človekom alebo, naopak, aby vyjadroval nejaké zvrátené hodnoty, ktoré v tejto správe boli prezentované. A z čoho som už bol naozaj v šoku, to bol, bola poznámka pána poslanca Baránika a touto cestou chcem poďakovať jeho fašistickým a neonacistickým rodičom, že mu (reakcia z pléna) umožnili narodiť sa. Ďakujem pekne.
Kollár, Boris, predseda NR SR (2022-02-22):
Počkajte! Moment, moment, moment, prerušujem to. Pán kolega, prosím pekne, nerobme toto, naprieč, jeden má slovo, potom sa môžete prihlásiť vy s faktickou poznámkou. Prosím, dajte späť čas pánovi Ficovi. A, pán kolega, prosím, takto sa neprekrikujte. Určite budete mať možnosť vystúpiť v rozprave alebo s ďalšími faktickými. Nech sa páči, vráťte čas pánovi Ficovi.
Vašečka, Richard, poslanec NR SR (2014-06-04):
Ďakujem, pán predseda. Chcem v mene troch klubov, strany MOST – HÍD, SDKÚ a Obyčajných ľudí, navrhnúť, aby sme zmenili hlasovanie, aby sme najprv hlasovali o tlači 891, bode č. 82 a následne o bode č. 81 (tlač 921) schváleného programu.
Bittó Cigániková, Janka, poslankyňa NR SR (2021-06-22):
Hovorím pánovi Balážovi. (Povedané so smiechom.) Ja z tohto návrhu, ktorý som čítala, som mala pocit, že aby to neskončilo pri tom, že budeme hodnotiť len etickú stránku, lebo tak v tomto momente to tak, akože je týmto cítiť. A čo ja sa vám snažím povedať, je to, že my budeme tlačiť práve na to, aby tam boli všetky tie 4 ďalšie modely chýbajúce, aby tam boli zahrnuté, aby sme na tú ekonomickú stránku tlačili, pretože tá etická časť je iba jeden z tých viacerých parametrov. Takže áno, určite HTA Core Model, jednoznačne áno. A myslím si, že tuto nájdeme naprieč zhodu u každého jedného odborníka aj na ministerstve zdravotníctva.
Danko, Andrej, podpredseda NR SR (2023-12-19):
Ďakujem. Pán poslanec Štefunko, je problém, asi ste informovaný opakovane o tom, že to miesto má technický problém, kde sedíte, ak sa dá potom presadnúť, lebo vám neplynie čas. Tak ešte pán poslanec Pročko a potom by sme prerušili schôdzu, lebo máte oznam, že je poslanecké grémium. Nech sa páči, pán poslanec Pročko.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142, 1 za, 90 proti, 50 sa zdržalo, 1 nehlasoval. Uvedený návrh sme neschválili.
Dostál, Ondrej, poslanec NR SR (2018-09-18):
Ak by som to mal povedať tak metaforicky spôsobom, pri ktorom sa možno niektorí koaliční poslanci zamrvia, tak v pohľade na túto otázku je postoj OKS bližší postoju SPOLU ako postoju NOVY a, ale vrátim sa teda k tomu, čo, čo hovoril kolega Beblavý. No, žiaľ, v tomto parlamente to ponúkanie sa obetí, že chcú byť vykradnuté, nie je zasa až také zriedkavé. Tento motív tu zaznieva pomerne, pomerne často, lebo viacerým z nás, teda, myslím, opozičných poslancov, ktorí prichádzajú s nejakými legislatívnymi iniciatívami, ide o to, aby, aby sa presadili a aby boli uvedené do života, lebo snažíme sa predkladať návrhy, ktoré nie sú samoúčelné, ale ktoré majú nejaký, nejaký zmysel, a teda, samozrejme, že ak je problém schvaľovať opozičné návrhy, tak je lepšie, ak tá myšlienka sa zrealizuje možno aj v nejakej mierne modifikovanej podobe, či už ako koaličný, alebo vládny návrh, čiže to nie je až taký zásadný problém. No a vecne, pokiaľ ide, ide, ide, fú, o to, o to oslovenie, že aby si to, aby si to kolegovia z koalície osvojili, tak aj tento tvoj návrh je, myslím, že inšpirovaný tým, na čom sa pracovalo na ministerstve spravodlivosti za, ešte za pani ministerky Žitňanskej, keď bol pripravený pomerne kvalitný návrh, ktorý sa dlho pripravoval. Pripravoval sa za účasti zástupcov ministerstiev, štátnej správy, štátnych podnikov, samosprávy, mimovládnych organizácií, odborníkov. Prebehlo MPK a nejako to zapadlo, čo je možno tiež škoda, lebo aj infozákon by si vyžadoval isté zmeny.
Pellegrini, Peter, podpredseda NR SR (2020-06-03):
Pán poslanec Šudík.
Laššáková, Jana, podpredsedníčka NR SR (2013-03-25):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky týchto pánov poslancov: Jozef Mikuš, Mikuláš Huba a pán poslanec Hlina. Nech sa páči, dávam slovo prvému písomne prihlásenému do rozpravy pánovi poslancovi Mikušovi. Máte slovo.
Laššáková, Jana, podpredsedníčka NR SR (2014-06-25):
Pán poslanec Kuffa, nech sa páči.
P. Hrušovský, podpredseda NR SR: (2001-09-11):
Panie poslankyne, páni poslanci, pristúpime k ďalšiemu bodu (reakcia z pléna), pristúpime k ďalšiemu bodu rokovania, ktorým je návrh vlády na skrátené legislatívne konanie o vládnom návrhu zákona o prechode niektorých pôsobností z orgánov štátnej správy na obce a na samosprávne kraje. Návrh vlády ste dostali ako tlač 1161. Súčasťou návrhu je aj návrh uznesenia Národnej rady. Prosím teraz, aby z poverenia vlády Slovenskej republiky návrh na skrátené legislatívne konanie odôvodnil a uviedol pán minister vnútra Ivan Šimko. Pán minister, máte slovo.
Grendel, Gábor, podpredseda NR SR (2022-05-19):
Prezentujme sa a hlasujme. (Hlasovanie.) Prítomných 131 poslancov, za 121, proti 7, zdržali sa 3, hlasovali všetci prítomní. Konštatujem, že Národná rada na návrh vlády rozhodla, že aj tento vládny návrh zákona prerokuje v skrátenom legislatívnom konaní. Kolegyne, kolegovia, vzhľadom na skutočnosť, že sme schválili tri skrátené legislatívne konania, prvé čítania k nim začnú zajtra ráno o deviatej hodine. (Reakcia z pléna.) Sekundu, pani poslankyňa. Termínovaný bod pána ministra Vlčana bude nasledovať po nich. Je všeobecný súhlas? (Súhlasná reakcia pléna.) Áno. Takže rozhodli sme o termínovaní týchto bodov. Hlasovanie sa uskutoční zajtra o jedenástej hodine, v prípade prerokovania predmetných zákonov alebo v inom termíne podľa rozhodnutia Národnej rady. Pripomínam zajtrajšie grémium o 10.45 h. Na dnešok končím schôdzu. Pekný večer. Procedurálne návrhy, pani poslankyňa Romana Tabák ešte. (Krátka pauza.) Zapnite, prosím vás, mikrofón pani poslankyni.
Ježík, Jozef, poslanec NR SR (2015-03-17):
Pán predseda, vyčerpali sme hlasovanie o všetkých pozmeňujúcich návrhoch, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Bernaťák, Tibor, poslanec NR SR (2019-06-26):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2016-09-08):
Ústavou predpísaný sľub poslanca znie: „Sľubujem na svoju česť a vedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
P. Paška, predseda NR SR: (2008-02-14):
Poprosím vás teraz, dámy a páni, aby ste všetci zaujali svoje miesta, aby sme mohli pristúpiť k hlasovaniam. Ešte predtým, ako budeme pokračovať hlasovaním, chcem požiadať členov poslaneckého grémia, aby sme sa o 12.00 hodine na krátku chvíľu stretli. Rád by som sa pokúsil dohodnúť na dokončení programu 19. schôdze. Takže grémium na 12.00 hodinu. Ďakujem.
M. Hort, podpredseda NR SR: (2007-10-16):
Vyhlasujem všeobecnú rozpravu za skončenú, pretože pán poslanec Jarjabek bol posledný, kto bol prihlásený ústne do rozpravy. Pýtam sa pána ministra, či chce reagovať na rozpravu. Nie. Ďakujem. Pán spravodajca, chcete reagovať? (Hlasy v sále.) Je ešte všeobecný súhlas, aby sme ešte pustili pána spravodajcu so záverečným slovom vzhľadom na to, že už je 17.03 hodín? Pán spravodajca, na koľko máte to vystúpenie asi? Nech sa páči. Pán poslanec povedal, že má na tri minúty vystúpenie, tak ho, prosím vás, pustime, nech to skončíme. Ďakujem pekne za porozumenie. Nech sa páči.
Karahuta, Jaroslav, poslanec NR SR (2020-04-20):
Zvolávam rokovanie výboru pre pôdohospodárstvo a životné prostredie, zajtra o 16.30 v zasadačke výboru.
Laurenčík, Milan, podpredseda NR SR (2020-07-10):
Pán poslanec Marian Kotleba.
Hrnčiar, Andrej, podpredseda NR SR (2016-06-15):
Áno, samozrejme, pán poslanec, budete pokračovať ráno o deviatej. Končím dnešný rokovací deň. Prajem vám príjemný zvyšok dnešného dňa. (Prerušenie rokovania o 19.00 hodine.)
Fico, Robert, predseda vlády SR (2015-12-11):
Ďakujem pekne. Vážená Národná rada, vláda Slovenskej republiky sa zaoberala návrhom skupiny poslancov na vyslovenie nedôvery členovi vlády, ktorý je poverený riadením ministerstva životného prostredia, Petrovi Žigovi. Veľmi stručne k tomuto návrhu. Tento návrh bol podaný v čase, keď už boli vyhlásené parlamentné voľby, to znamená, že máme legitímne právo tento návrh označovať za súčasť predvolebnej kampane. Po druhé, tento návrh považujeme za neodôvodnený a je dôkazom toho, že opozícia je len proti niečomu a doteraz nepredložila nič pozitívne, preto vnímame tento návrh bez akýchkoľvek argumentov len za pokus opäť v Národnej rade Slovenskej republiky vyvolávať tenzie, hádky a konflikty a liať špinu na adresu vlády Slovenskej republiky. Preto považujeme tento návrh za neopodstatnený a, samozrejme, odporúčame Národnej rade, aby, pokiaľ ide o pána ministra Žigu, mu vyslovila dôveru a nie nedôveru. Druhá vec, o ktorej chcem hovoriť, je, že pred niekoľkými minútami skončila procedúra, kedy sme podpísali najväčšiu priamu investíciu z celej Európskej únie za sedem rokov. (Potlesk.) A je to investícia v objeme 1,4 mld. eur s možnosťou (reakcie z pléna), s možnosťou, (reakcie z pléna) s možnosťou ďalšieho rozšírenia, s možnosťou ďalšieho rozšírenia o 500 mil. eur. (Sústavné reakcie z pléna.)
Záborská, Anna, poslankyňa NR SR (2024-05-02):
Ďakujem veľmi pekne. Celkom len v takých heslách, aby som to stihla. Argumentuje sa siahnutím na život, ak sa nenaplní. Ale, pani poslankyňa, ak budete objektívna, sú štatistiky, kde si siahnu na život aj tí, ktorí tú tranzíciu nepodstúpia, ale aj tí, ktorí ju podstúpia a je to väčšinou, väčšinou u chlapcov. Ak hovoríte o tom, že keď on sa tak narodí a potom nevie a potom sa presvedčí, ako je to možné, že v nemeckom zákone, teraz prijatom, povedali, že môže to zmeniť raz za rok. Tak aké je to presvedčenie? V našom odbornom usmernení bolo napísané, že to môže urobiť len raz, jedenkrát za život. To znamená, že sú takí, ktorí sa možno potom vrátia, ale už to zmeniť nemôžu. Čo nám vadí, je to, že tá zmena, keď už hovoríme o tej, teda tom transsexualizme, tá zmena v tom zákone nie je stanovená presnými podmienkami, to záleží od odborného posudku alebo od posudku jedného jediného lekára. To v Nemecku, v Rakúsku a aj vo Francúzsku musia mať všetci lekári, ktorých sa, ktorých odbornosti sa len okrajovo dotýkajú, a ešte po tomto o tom rozhoduje súd. Ja viem, že je veľmi ťažké hovoriť o rode, hej, a že sa v tomto nezhodneme. Ale sama som posielala, posielala otázku na pani Reding, keď bola vicepredsedníčkou Európskej komisie, aký, aké medzinárodné právo alebo európske definuje rod? Viete, čo mi odpísala? Žiadna takáto definícia neexistuje, to je len zvykové právo. Môžem vám to doniesť, mám to dodnes, mám to dodnes odložené. A ešte pani poslankyni Števulovej, že poďme sa rozprávať. Keď som podávala zákon o pomoci tehotným ženám, prvá vec, ktorá bola, som oslovila ženy z organizácií, ktoré sú vám blízke. Viete, aká bola odpoveď? My sa... (Prerušenie vystúpenia časomerom.)
Hrušovský, Pavol, podpredseda NR SR (2011-02-01):
S faktickými poznámkami na vystúpenie pána poslanca Maďariča piati páni poslanci, posledný pán poslanec Ondruš. Pani poslankyňa Pfundtner, nech sa páči.
Fico, Robert, predseda vlády SR (2014-06-05):
Ďakujem. Vážený pán predseda Národnej rady, vážená Národná rada, vážení členovia vlády, dovoľte mi, aby som podľa rokovacieho poriadku z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný je minister spravodlivosti Tomáš Borec, zastupuje ho podpredseda vlády a minister vnútra Robert Kaliňák. Neprítomný je minister obrany Martin Glváč, zastupuje ho minister životného prostredia Peter Žiga. Ďalej je neprítomný podpredseda vlády pre investície Ľubomír Vážny a minister hospodárstva Tomáš Malatinský, ale na týchto dvoch členov vlády neboli žiadne otázky. Som pripravený, pán predseda, odpovedať v stanovenom limite na otázky poslancov.
Novotný, Viliam, poslanec NR SR (2014-12-09):
Ďakujem pekne. K tomu, čo povedal pán poslanec Beblavý, by som chcel len dodať, že v priebehu toho ostatného roka, čo som predsedom výboru pre nezlučiteľnosť funkcií, sme dvakrát diskutovali o novelizácii ústavného zákona o ochrane verejného záujmu. Najprv som, tak ako každý predseda výboru pre nezlučiteľnosť funkcií, vykonal vlastnú aktivitu a oslovil som predsedov poslaneckých klubov, aby mi do pracovnej komisie navrhli svojich členov z poslaneckých klubov. Odpovede som však dostával iba z opozičných poslaneckých klubov. Odpoveď, ktorú som dostal od najsilnejšieho poslaneckého klubu strany SMER, bola, že nie je potrebné vytvárať pracovnú komisiu v Národnej rade, pretože vláda pripravuje novelizáciu ústavného zákona o ochrane verejného záujmu. No tak som chvíľu čakal, potom na Deň ústavy som pre zmenu počul od predsedu Národnej rady, ešte toho bývalého, pána Pašku, že pracovná komisia tu funguje a pripravuje novelizáciu ústavného zákona o ochrane verejného záujmu. K tomu ale tiež nedošlo. Hovoril som o tom s predchádzajúcim predsedom Národnej rady. Žiadna pracovná skupina dnes nefunguje. Takže ja mám trošku z toho taký pocit, že veľa o tom hovoríme, ako to treba zmeniť, ale ten skutočný záujem, hlavne zo strany SMER-u, tu nie je. Tá moja druhá poznámka je k tomu, čo hovoril pán poslanec Beblavý. Áno, ten problém v tom ústavnom zákone je úplne konkrétny príklad, jedenásti verejní funkcionári nepošlú oznámenia včas. Podľa ústavného zákona musíme začať konanie. Hlasuje však o tom výbor pre nezlučiteľnosť funkcií. V desiatich prípadoch súhlasí so začatím konania, v jednom prípade, úplne rovnakom prípade nesúhlasí so začatím konania. Podľa mňa takto zákon nemôže fungovať, aby bol na posudzovaní väčšiny vo výbore pre nezlučiteľnosť funkcií. A k tomu, čo hovoril pán poslanec ohľadom technických vecí, by som vedel rozprávať takisto veľmi dlho.
Pellegrini, Peter, predseda NR SR (2015-11-20):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 123 poslancov, za hlasovalo 100, zdržalo sa 22 poslancov, nehlasoval 1 poslanec. Konštatujem, že sme schválili návrh novely zákona č. 38/1993 Z. z. o organizácii Ústavného súdu. Pán Dušan Bublavý teraz uvedie hlasovanie o bode 76 programu, ktorým je druhé čítanie o návrhu poslancov Igora Chomu a Richarda Rašiho na vydanie zákona o miestnom poplatku za rozvoj, tlač 1686. (Hlasovanie o návrhu poslancov Národnej rady Slovenskej republiky Igora Chomu a Richarda Rašiho na vydanie zákona o miestnom poplatku za rozvoj a o zmene a doplnení niektorých zákonov , tlač 1686.)
Glváč, Martin, podpredseda NR SR (2018-11-29):
Ďakujem. Chcete položiť doplňujúcu otázku? Nie? Áno? Nech sa páči.
Zemanová, Anna, poslankyňa NR SR (2016-09-21):
Ďakujem pekne za slovo. Zareagujem na zopár príspevkov. Pán kolega, pán poslanec Antal, áno, Parížska dohoda je v tejto chvíli deklaráciou, ale v konečnom dôsledku to bude presne tak, ako povedal pán poslanec Simon, záväzkom. A mňa by zaujímalo, čo bude pán minister presadzovať pri rokovaniach s partnermi, ktorí podpíšu túto dohodu. Čiže preto sa dožadujem týchto údajov. A k tým médiám. Rozhodne tie médiá nie sú pre mňa, ani ja netúžim byť mediálnou hviezdou, ale tie médiá by tu mali byť pri tak závažnej chvíli, kedy sa má pristúpiť k takémuto záväzku. A to len deklaruje to, že ako je to spoločnosti ukradnuté. Nie ja, ale téma, téma sa má medializovať. Pán poslanec Kresák, neporozumeli ste, že pán minister nenesie zodpovednosť za ostatné segmenty, ale treba si pozrieť, predkladateľom je pán predseda vlády Fico. On je tu v jeho zastúpení. To je záväzok pre celú vládu, nie pre ministra životného prostredia. On len má byť tým gestorom, tým prierezovým gestorom, aby sa to, tlačil na tých svojich kolegov, aby sa tie témy napĺňali. S čím pôjde na to vyjednávanie, keď nemáme analýzu? Každý minister by mal priniesť svoj záväzok, ktorý bude napĺňať, pre naplnenie záväzku o Parížskej dohode. Čiže zmierňovanie klímy, to nie sú len reči, ale majú to byť v prvom rade činy. Len na záver ešte to, čo povedal pán poslanec Fecko, pekne to zhrnul, že nielen na školách sa učíme niečo... (Prerušenie vystúpenia časomerom.)
Laššáková, Jana, podpredsedníčka NR SR (2014-11-08):
Na vystúpenie pána podpredsedu vlády dvaja páni poslanci s faktickými poznámkami. Končím možnosť prihlásiť sa s faktickými poznámkami. Pán poslanec Novotný.
Zmajkovičová, Renáta, podpredsedníčka NR SR (2014-09-17):
Ďakujem. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hlina, do rozpravy? Nie. Ukončujem možnosť prihlásiť sa do rozpravy a vyhlasujem ju aj za skončenú a prerušujem rokovanie o tomto bode programu. Pán poslanec, máte procedurálny? Takže kým budeme pokračovať o ďalšom vládnom návrhu zákona, nech sa páči.
P. Paška, predseda NR SR: (2010-04-27):
Schválili sme vládny návrh novely Trestného zákona. O ostatné hlasovanie poprosím pána Ľubomíra Petráka, aby uviedol hlasovanie v druhom čítaní o návrhu poslancov Martina Kuruca a Juraja Lišku na vydanie zákona č. 33 o rodine, je to tlač 1499. (Hlasovanie o návrhu poslancov Národnej rady Slovenskej republiky Martina Kuruca a Juraja Lišku na vydanie zákona, ktorým sa mení a dopĺňa zákon č. 36/2005 Z. z. o rodine v znení neskorších predpisov , tlač 1499.)
Senko, Ján, poslanec NR SR (2018-05-15):
Keďže sme schválili bod 10 zo spoločnej správy, o bode 9 spoločnej správy nemôžeme hlasovať. Teraz dajte, pán podpredseda, hlasovať o pozmeňujúcom návrhu pani poslankyne Milanovej.
Kašper, Igor, poslanec NR SR (2020-11-25):
Pán predsedajúci, dajte hlasovať o návrhu zákona ako o celku s prijatými návrhmi a odporúčaním gestorského výboru schváliť.
Ľ. Kaník, minister práce, sociálnych vecí a rodiny SR: (2005-01-20):
Vážená pani poslankyňa, verejné vyhlásenie, že som sa rozhodol ukončiť svoje členstvo v SLK som urobil na tlačovej konferencii dňa 9. septembra 2004. Uverejnené je na webovej stránke ministerstva zdravotníctva. Písomne som oznámil svoje rozhodnutie SLK listom zo dňa 3. 12. 2004. Znova opakujem, nie ja, ale pán minister Zajac.
Grendel, Gábor, podpredseda NR SR (2021-06-23):
Ešte pán poslanec Kočiš s faktickou poznámkou.
Danko, Andrej, predseda NR SR (2020-02-20):
Dobre. Poprosím, vypnite pána poslanca. Faktická poznámka. Zapnite pána poslanca Galka. (Reakcia z pléna.) Páni... Pán poslanec Galko, nech sa páči (Reakcie z pléna.) Mám právo vám odobrať v zmysle rokovacieho poriadku slovo, pokiaľ sa nedržíte témy, upozornil som vás dvakrát. Pán poslanec Galko, nech sa páči, a držte sa témy, prosím vás.
Hrušovský, Pavol, podpredseda NR SR (2010-10-21):
S faktickými poznámkami na vystúpenie pána podpredsedu, mám na monitore desať, trinásť pánov poslancov. Končím možnosť s ďalšími prihláškami. Pán poslanec Brocka.
P. Paška, predseda NR SR: (2007-10-25):
(Hlasovanie.) 80 prítomných, 79 za, 1 proti. Konštatujem, že sme návrh schválili.
Pčolinský, Peter, podpredseda NR SR (2023-05-10):
Ďakujem. Žiadna faktická. Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca, hlasovanie dnes o...
Laššáková, Jana, podpredsedníčka NR SR (2013-03-15):
S reakciou pán poslanec Hrušovský. Ale, pán poslanec, stlačte si trojku, aby ste mali ako faktickú, lebo budete mať... Tak, dobre. Nech sa páči, pán poslanec Hrušovský.
R. Kaliňák, podpredseda vlády a minister vnútra SR: (2006-10-17):
V súlade so smernicou Rady z 13. decembra 2004 o podmienkach prijatia štátnych príslušníkov tretích krajín na účely štúdia, výmen žiakov, neplateného odborného vzdelávania alebo dobrovoľnej služby v záujme podpory mobility štátnych príslušníkov tretích krajín v oblasti štúdia a odborného vzdelávania určuje podmienky ich pobytu počas štúdia na území Slovenskej republiky, ako aj ich práva a povinnosti. Na základe smernice z 12. októbra 2005 o osobitnom postupe prijímania štátnych príslušníkov tretích krajín na účely vedeckého výskumu sa určujú podmienky pobytu vedeckých pracovníkov na území Slovenskej republiky. Navrhovanou novelou zákona o pobyte cudzincov sa do právneho poriadku Slovenskej republiky implementuje aj smernica z 29. apríla o povoleniach na trvalý pobyt vydávaných štátnym príslušníkom tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracovali s príslušnými orgánmi. Podmienky prekračovania vonkajších hraníc Európskej únie, vstup štátnych príslušníkov tretích krajín a vykonávanie hraničnej kontroly je upravené v Kódexe schengenských hraníc. Tento predpis je záväzný v celom rozsahu a priamo uplatniteľný vo všetkých členských štátoch a má prednosť pred národnou legislatívou. Z dôvodu neprípustnosti právnej duplicity sa preto navrhuje vypustiť zo zákona o pobyte cudzincov tie ustanovenia, ktoré sú upravené Kódexom schengenských hraníc. V súvislosti so zmenami v zákone o pobyte cudzincov sa navrhuje tiež novelizovať zákon o službách v zamestnanosti, zákon o zdravotnom poistení a zákon o správnych poplatkoch. Zároveň sú v tomto návrhu zákona zapracované aj zmeny vyplývajúce zo zavedenia inštitútu doplnkovej ochrany v návrhu novely zákona o azyle, ktorú som predkladal pred chvíľou. Vážený pán predsedajúci, vážené dámy a  páni, vzhľadom na uvedené si vás dovoľujem požiadať o postúpenie predloženého návrhu zákona do druhého čítania. Ďakujem pekne.
Glváč, Martin, podpredseda NR SR (2018-05-15):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jánovi Senkovi, nech sa páči.
Hrušovský, Pavol, predseda NR SR (2011-12-14):
Šesť pánov poslancov s faktickými poznámkami, reagovať na vystúpenie pani poslankyni Sabolovej. Posledný pán poslanec Lazár. Pán poslanec Muňko.
Bugár, Béla, podpredseda NR SR (2011-07-07):
Pán podpredseda Národnej rady, mýliť sa je ľudské, to je váš problém, nie môj. Viete kedy som vám povedal, že až potom vám dám slovo, nebola uzatvorená rozprava, teda nebola uzatvorená možnosť sa prihlásiť do rozpravy, to bolo hneď na začiatku. Aj som vám vysvetlil, lebo každý sa hlásil s procedurálnym, a na základe toho, že každý sa hlásil s procedurálnym, nemohol sa prihlásiť váš kolega, pán Ondruš, ktorý mi to aj vysvetlil, prečo to tak bolo. Takže vyhlasujem teraz 5-minútovú prestávku a potom budeme pokračovať v mimoriadnej schôdzi. (Prerušenie rokovania o 18.34 hodine.) (Po prerušení rokovania 20. schôdze NR SR sa začala 21. schôdza NR SR.) (Po skončení 21. schôdze NR SR ihneď pokračovalo rokovanie 20. schôdze NR SR.)
P. Hrušovský, podpredseda NR SR: (2002-05-23):
Pán navrhovateľ sa nechce vyjadriť. Chce sa vyjadriť. Nech sa páči.
Martinák, Ľuboš, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-10-05):
Ešte s faktickou (ruch v sále), poprosím vás kolegovia, ešte s faktickou poznámkou pán poslanec Tomáš Lehotský.
Kuffa, Štefan, poslanec NR SR (2013-03-25):
Ďakujem za slovo. Dovolím si tu voľačo odprezentovať. Deťom, ktorým chýba pevne zovretá náruč rodičov, otca a matky, ich psychosociálny vývoj a socializácia je oveľa chudobnejšia a komplikovanejšia a slabšia. Slobodná matka nie je schopná vytvoriť takéto pevné puto objatia. Dieťa má byť v náručí svojich rodičov. Tam sa cíti bezpečne a isto. Ja som hovoril o tom, aby štát vytváral podmienky na to, aby naozaj boli kompletné rodiny. Kompletné rodiny, to jest, kde je otec, matka a deti. Vtedy je tá plnosť šťastia, ktorá sa tuná prežíva. Určite sú prípady, kedy sa rozpadávajú tieto rodiny a je potrebná povinnosť tohto plnenia. Osobne stále si myslím, že sprísňovanie trestov nevyrieši ani tento problém. Teda ani to zavádzanie úrokov z výživného. Ďakujem pekne za slovo.
Svrček, Miloš, poslanec NR SR (2023-01-26):
Ďakujem za slovo. Edo, súhlasím s tebou a nemusíš napríklad ani na hnutie SME RODINA apelovať, aby sme hlasovali za májový alebo júnový termín, pretože sme sa viackrát vyjadrili, že čisto z pragmatického hľadiska, aby bol zachovaný efektívny chod ústavných orgánov a taktiež aby bol zachovaný princíp právnej istoty, o ktorom sa tu dnes aj hovorilo, budeme hlasovať za tieto termíny. Ale mňa napríklad zaujala aj tá tvoja rozprava, čo sa týka rozloženia parlamentu. Áno, ja si osobne myslím, že ak ideme meniť volebný systém alebo celkovo otázky týkajúce, týkajúcich sa volieb, tak by k tomu mala byť podľa môjho názoru taká odbornejšia a dlhotrvajúcejšia odborná diskusia aj s ústavnými právnikmi, možno so štatistickým úradom, so samosprávami, s odborníkmi zo všetkých oblastí, pretože toto je veľmi relevantná otázka. My sa tu môžeme baviť o tom, že či bude parlament zložený z dvoch komôr, či tu budeme mať poslaneckú snemovňu a potom senát, kde zasadnú senátori za každý okres na Slovensku, máme, vieme, že ako máme rozloženú administratívne územné členenie na Slovensku. Takže môžeme sa o tom baviť, že čo efektívne nám to prinesie, že by sme tu mali napríklad senát a senátorov, či to zabezpečí stabilitu systému na Slovensku, alebo či zostaneme pri systéme, ktorý už máme dnes aj v zákone a aj v ústave zakotvený. Takže určite ako súhlasím s tebou, že je to veľmi dôležitá otázka, ale predtým by mala predchádzať aj dôležitá odborná diskusia a možno, ja by som prijal aj to, že keby tá diskusia prebiehala naprieč viacerými volebnými obdobiami, aby sa v jednom volebnom období neriešila takto dôležitá... (Prerušenie vystúpenia časomerom.)
Osuský, Peter, poslanec NR SR (2013-09-10):
Ďakujem, pán predseda. Podporujem návrh kolegu Kadúca, aby sa o tejto verzií volebného zákona ďalej nerokovalo. Musím povedať ku cti ministerstva vnútra, že zo siedmych pripomienok, ktoré som tam s kolegom Dostálom predniesol v rámci medzirezortného pripomienkovania, opierajúc sa o hromadnú pripomienku, sa vyhovelo v dvoch, čo je pozitívum. Došlo totižto k tomu, že boli zrovnoprávnení stranícky a nezávislý kandidát, čo bol krok správnym smerom. A tiež treba povedať, že sa vypustila neuveriteľne zlá verzia, že sa smie na fondy kandidátov prispievať prostriedky len do podania kandidátky. To, chvalabohu, bolo ošetrené tak, že dnes sú ti kandidáti celkom rovnocenne postavení. Toľkoto pozitívneho. Ale presne tak, ako povedal kolega Sulík, parlament nie je fórom, kde sa handluje o regionálnych záležitostiach. Rád by som povedal, že desiatky miliónov ľudí čítajúca Kalifornia má dvoch senátorov, ktorých volia milióny Kaliforňanov. A pripusťme, že senát je hádam dnes najdôležitejšia parlamentná štruktúra sveta. Absolútnu preferenciu, teda význam preferenčného hlasu plne podporujem. A rád by som povedal i v súvislosti s tým, že ak si napríklad mnoho ľudí myslí, že poslanec Kadúc alebo poslanec Procházka by boli dobrými členmi ústavnoprávneho výboru, že je dobré mať ich tam, tak by ich osud závisel od toho, akých iných, možno menej kvalitných a kvalifikovaných protikandidátov na iné pozície by iná strana nasadila do ich okrsku. Domnievam sa, že je oveľa lepšie, ak si svojich poslancov vyberú všetci občania Slovenska, pretože toto... (Prerušenie vystúpenia časomerom.)
B. Bugár, podpredseda NR SR: (2003-09-18):
Otváram rozpravu o tomto bode programu. Pýtam sa, kto sa hlási ústne do rozpravy, keďže som nedostal žiadnu písomnú prihlášku pánov poslancov. Pán poslanec Mikolaj. Takže ako jediný sa hlási pán poslanec Rusnák do rozpravy. Končím možnosť sa prihlásiť ústne do rozpravy. Pán poslanec, nech sa páči, máte slovo.
Šeliga, Juraj, podpredseda NR SR (2020-05-12):
Ďakujem. Prosím, prezentujme sa a hlasujme. (Hlasovanie.) Prítomných 124 poslancov, za 90, proti nikto, zdržalo sa 34, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj určení lehôt na prerokovanie tohto návrhu zákona. Pán spravodajca, nech sa páči.
P. Hrušovský, predseda NR SR: (2004-12-09):
(Hlasovanie.) 144 prítomných, 85 za návrh, 34 proti, 24 sa zdržalo, 1 nehlasoval. Návrh sme schválili. Na základe schváleného návrhu otváram rozpravu k návrhu zákona o štátnom rozpočte na rok 2005, ktorý prerokúvame ako tlač 867. Otváram rozpravu. Pýtam sa prítomných pánov poslancov, či sa chce prihlásiť k prerokúvanému bodu programu niekto do rozpravy. Nie. Vyhlasujem rozpravu za skončenú. Poprosím pána spoločného spravodajcu, aby predniesol návrh uznesenia k vládnemu návrhu zákona o štátnom rozpočte na rok 2005 ako o celku. Nech sa páči, pán spoločný spravodajca.
Laurenčík, Milan, podpredseda NR SR (2021-11-12):
Teraz vystúpi v rozprave pán poslanec Miroslav Žiak. Nenachádza sa v sále, stráca poradie. Pani poslankyňa Romana Tabák, ani tá sa tu nenachádza, stráca poradie. Pán poslanec Marian Kotleba, nech sa páči.
Hrnčiar, Andrej, podpredseda NR SR (2016-09-23):
Poprosím vás, kľud v rokovacej sále.
Šeliga, Juraj, podpredseda NR SR (2020-07-10):
Pán poslanec Pčolinský.
B. Bugár, podpredseda NR SR: (2003-07-02):
Takže ďalej v rozprave vystúpi pani poslankyňa Záborská. Pripraví sa pani poslankyňa Majdová a  pán poslanec Heriban.
Šipoš, Michal, poslanec NR SR (2021-05-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 11. júna 2021 a v gestorskom výbore do 14. júna 2021 od prerokovania návrhu zákona v Národnej rade v prvom čítaní.
Pellegrini, Peter, podpredseda NR SR (2020-07-08):
Posledným z europoslancov, ktorý dnes vystúpi, je pán poslanec Milan Uhrík z nezaradených poslancov. Nech sa páči, pán poslanec, europoslanec, máte slovo.
Paška, Pavol, predseda NR SR (2014-02-13):
Pán poslanec Hraško do rozpravy.
Bugár, Béla, podpredseda NR SR (2019-02-18):
Na vystúpenie pána poslanca s faktickými poznámkami traja. Končím možnosť sa prihlásiť. Pani poslankyňa Remišová.
Ďuriš Nicholsonová, Lucia, podpredsedníčka NR SR (2018-10-23):
Upokojte sa, lebo vyhlásim prestávku! Poprosím vás, keby ste vrátili čas, pani poslankyňa aby mohla dokončiť svoju faktickú poznámku. Poprosím vás o pokoj v rokovacej sále. Ja vediem rokovanie parlamentu teraz, pán poslanec, ja a nikto iný! A nebude tu vykrikovať. Ani vy, ani pán minister. Keď chce, môže sa v zmysle rokovacieho poriadku prihlásiť o slovo. Poprosím vás, vráťte čas pani poslankyni Remišovej. Pani poslankyňa, nech sa páči, dokončite svoju faktickú poznámku.
Mizík, Stanislav, poslanec NR SR (2021-11-30):
Ďakujem za slovo. Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko, a to Marian Kotleba, Rastislav Schlosár, Marek Kotleba a Stanislav Mizík. Cieľom legislatívneho návrhu je ochrániť ústavné právo občanov Slovenskej republiky na slobodný vstup na územie Slovenskej republiky. Bližšie o tom v rozprave, do ktorej sa hlásim ako prvý.
Šeliga, Juraj, podpredseda NR SR (2020-05-15):
Ďakujem pekne. Prosím, prihlasujme sa počas vystúpenia, ale máme tu teda jedenásť faktických poznámok. Ako prvá, pani poslankyňa Pleštinská, nech sa páči.
Kuriak, Milan, poslanec NR SR (2023-06-27):
Ďakujem za slovo. Kolegovia Jozef Lukáč, Milo Svrček, Tomáš Taraba aj kolegyňa Romanka Tabák, aj Andrejovi Stančíkovi ďakujem za jeho vsuvku. Upriamim sa teraz, prepáčte mi, viac sa upriamim na faktické pána Ďuricu, ktorý tu nie je. Tak možno si vypočuje a keď nie, mne na tom nezáleží. Pán Ďurica, o tom, že Richard Sulík a strana SaS nie je dobrý partner, som vedel od samého začiatku, ešte keď sa zostavovala vláda. Aj kde som mohol svojou maličkosťou zapôsobiť, tak som apeloval, aby sme si týchto partnerov a rozvracačov vlády nebrali do partie. Ale nevadí, no poučili sme sa, urobili sme chybu, stali sa veľmi zlé veci a mne sa to potvrdzovalo, že SaS-ka nie je dobrý partner pri mnohých témach. A vy čo ste mi vytýkali, že som sa teraz niekde spamätal na konci. Tomáš Taraba, nie je to pravda, lebo vieš, ty si konzervatívny, jak ešte môžem. Napríklad ja sa ťa opýtam len pri téme kostolov, kde si bol, si konzervatívny človek, myslím, že aj rímokatolík, kde si bol pri téme otvárania kostolov? Chodil som, chodil som na Úrad vlády, chodil som na Úrad vlády, chodil som za premiérom, chodil som za ministrami, prosil som, apeloval som, aby sa kostoly otvorili a práve tento liberálny, práve tento náš liberálny nepartner, tak on vetoval. Lebo veľakrát, nejdem menovať, som počul, nemôžme, nemôžme otvoriť kostoly, nemôžme otvoriť kostoly, lebo SaS-ka, lebo SaS-ka, lebo liberáli. Ale nakoniec, nakoniec sa kostoly otvorili vďaka môjmu tlaku. Nejdem tu konkretizovať na základe čoho... (Prerušenie vystúpenia časomerom.)